PÁLYÁZATI FELHÍVÁS

“Vendéglátó tevékenység végzésére alkalmas helyiségek bérlete - Zenekert, Étterem és Kávézó” tárgyban


A Magyar Zene Háza Közhasznú Nonprofit Korlátolt Felelősségű Társaság (1146 Budapest, Olof Palme sétány 3.) (a továbbiakban: „Ajánlatkérő”) az állami vagyonról szóló 2007. évi CVI. törvény 24. § (1) bekezdése alapján 

egyfordulós nyilvános pályázatot ír ki, 

melynek eredményeként bérleti szerződés útján bérbe kívánja adni

a Városliget Ingatlanfejlesztő Zártkörűen Működő Részvénytársaság (1146 Budapest, Dózsa György út 41.) vagyonkezelésében lévő, Budapest, XIV. kerület, belterület 29732/11 hrsz. alatt felvett, a felépítést követően a Magyar Állam 1/1 arányú tulajdonaként önálló helyrajzi számra kerülő, természetben a 1146 Budapest, Olof Palme sétány 3. szám alatt, természetben a Városligetben található Magyar Zene Háza 
· földszintjén a Washington György sétány felőli oldalon kialakított, a Liget felől megközelíthető, műszaki dokumentáció szerinti területű „Zenekert”, a rendeltetésszerű használatához szükséges 330 m2 földhasználati joggal érintett közterülettel együtt, 
· földszintjén kialakított, a műszaki dokumentáció szerinti területű „Étterem”, a rendeltetésszerű használatához szükséges 170 m2 földhasználati joggal érintett közterülettel és a Zene Háza -1 szintjén található kiszolgálóegységekkel együtt,
· első emeletén kialakított, műszaki dokumentáció szerinti területű „Kávézópult mögötti terület” 
megnevezésű ingatlanrészeket (a továbbiakban: „Bérlemény”) a pályázati felhívás mellékletét képező műszaki dokumentumokban foglaltak szerint, valamint 

a Magyar Zene Háza Közhasznú Nonprofit Korlátolt Felelősségű Társaság (1146 Budapest, Olof Palme sétány 3.) tulajdonában, továbbá az „Étterem” és „Kávézó” ingatlanrészekben használatban lévő ingóságokat (a továbbiakban: „Ingóságok”) a pályázati felhívás mellékletét képező lista szerint a pályázaton nyertes gazdasági szereplőnek.

Ajánlatkérő kiemeli, hogy a felhívás mellékleteként kiadott műszaki dokumentumokban közölt mennyiségi adatok (pl. területi adatok) tájékoztató jelleggel kerültek megadásra, annak érdekében, hogy a Pályázók meg tudják ítélni, hogy jelen felhívásra kívánnak-e pályázatot benyújtani. A jelzett mennyiségi adatok valóságtól való esetleges eltéréséért Ajánlatkérő semmilyen felelősséget nem vállal, a Pályázók Ajánlatkérővel szemben ezen jogcímen semmilyen igényt nem érvényesíthetnek.

A budapesti Városligetben található Magyar Zene Háza a főváros egyik legmeghatározóbb és legnépszerűbb kulturális intézményévé vált. Ajánlatkérő tájékoztatásul jelzi, hogy a Magyar Zene Háza épületébe belépők éves átlagos száma megközelíti az évi 1 000 000 főt, évente pedig körülbelül 1000 db. különböző esemény kerül a Zene Házában megtartásra. További információk a Magyar Zene Háza honlapján elérhetőek (https://zenehaza.hu/).

Ajánlatkérő részajánlat megtételére nem biztosít lehetőséget. Ajánlatkérő az ajánlatok bírálata és értékelése eredményeként egy nyertes Pályázót hirdet, akivel a Bérleményre és az Ingóságokra vonatkozóan köt bérleti szerződéseket.

A pályázati felhívást Ajánlatkérő az állami vagyonnal való gazdálkodásról 254/2007. (X. 4.) Korm. rendelet szerint teszi közzé.

I. FŐBB PÁLYÁZATI TUDIVALÓK

1. A Pályázat tárgya: 

1.1. Bérlemény bérlete. A Bérleményt a nyertes Pályázó Ajánlatkérőtől fogja bérelni a mellékelt bérleti szerződéstervezet szerint. A Bérlemény állami vagyont képez. 

A Bérleményben az üzemeltetéshez szükséges infrastrukturális közműcsatlakozások (elektromos áram, víz, csatorna) rendelkezésre állnak.

1.2. Ingóságok bérlete: 
A bérleti szerződés tárgyát képező, csatolt lista szerinti konyhatechnológiai berendezéseken, bútorokon, eszközökön túli egyéb, a rendeltetésszerű használatot szolgáló berendezési- és felszerelési tárgyak biztosítása a nyertes Pályázó feladata.  

A bérléssel érintett területeket és ingóságokat, továbbá az egyéb műszaki jellegű információkat, elvárásokat a jelen pályázati felhívás mellékleteiként kiadott műszaki dokumentáció, valamint a bérleti szerződéstervezet tartalmazzák.

Ajánlatkérő kiemelten felhívja a figyelmet arra, hogy a műszaki dokumentáció szerinti „Kávézó” lokáció tekintetében a pályázati felhívás szerinti műszaki tartalomnak és a bérbeadásnak kizárólag a „Kávézó” pult mögötti területe („Kávézópult mögötti terület”) képezi tárgyát, azonban a „Kávézó” további területe, valamint az első emeleti „Kávézóból” megközelíthető teraszrész nem. Ajánlatkérő az egyértelmű azonosíthatóság érdekében a “Kávézó” tekintetében kiadott helyszínrajzon a bérlet tárgyát képező területet elkülönítetten megjelölte (135., 136, és 137. számú helyiségek).

2. A pályázat nyelve, a pályázat költségei:

A pályázat hivatalos nyelve a magyar. Nem magyar nyelven benyújtott dokumentumhoz a Pályázónak magyar nyelvű fordítást kell csatolnia, továbbá nyilatkoznia kell arról, hogy a magyar nyelvű fordítás tartalmában megfelel a nem magyar nyelvű dokumentumban foglaltaknak.
 
A pályázat összeállításának költsége a Pályázót terheli, azt a Pályázó semmilyen jogcímen sem háríthatja át, ill. követelheti Ajánlatkérőtől. 

A pályázati dokumentáció kizárólag a pályázat összeállítása céljából használható fel, annak ilyen más célú felhasználása, továbbadása, közzététele nem engedélyezett.

3. Részajánlattétel, többváltozatú ajánlat, közös ajánlattétel

Egy Pályázó csak egy pályázatot tehet akár egyénileg, akár közös ajánlattevőként. Ajánlatkérő nem teszi lehetővé a részajánlattételt, a Pályázónak a pályázati felhívás szerinti valamennyi elvárásra egységes ajánlatot kell adnia. Ajánlatkérő nem teszi lehetővé a többváltozatú ajánlatadást sem. Részajánlattétel, ill. többváltozatú megajánlás esetén a pályázat érvénytelen.

4. Helyszíni bejárás:

Ajánlatkérő a következők szerint, egy alkalommal biztosítja a helyszíni bejárás lehetőségét:

Helyszíni bejárás helye: Ajánlatkérő székhelye (1146 Budapest, Olof Palme sétány 3). 
Helyszíni bejárás ideje: 2026. november 20. napja, tervezetten 10:00 órától 12:00 óráig.
Találkozási hely: Ajánlatkérő székhelyén, a művészbejáró előtt.

A helyszíni bejárás iránti érdeklődés jelzése: legkésőbb a helyszíni bejárás napját megelőző munkanapig a beszerzes@zenehaza.hu címen.

Pályázók kérdéseiket írásan, tájékoztatáskérés keretében nyújthatják be a beszerzes@zenehaza.hu címen.

5. Tájékoztatáskérés:

A pályázati felhívással és annak mellékletét képező dokumentációval kapcsolatos kérdéseiket a beszerzes@zenehaza.hu email címre szíveskedjenek elküldeni, legkésőbb a pályázatok benyújtásának határidejét megelőző 15. naptári napig. Ajánlatkérő jelzi, hogy kizárólag az előírt határidőben benyújtott és a jelen pályázati felhívás tartalmával szorosan összefüggő kérdések tekintetében terheli válaszadási kötelezettség. Ajánlatkérő bármelyik Pályázó tájékoztatáskérése alapján a megfelelő pályázáshoz szükséges információkat (a tájékoztatást kérő személyének megjelölése nélkül) valamennyi érdeklődő számára biztosítja a honlapján keresztül. 

Ajánlatkérő fenntartja a jogot arra, hogy a kérdésekre adott válasza(i) eredményeként, továbbá egyéb indokolt okból a pályázati határidő lejárta előtt a pályázati dokumentációt módosítsa. Ajánlatkérő a módosított pályázati dokumentumot honlapján közzéteszi. Ajánlatkérő fenntartja a jogot továbbá a pályázati határidő meghosszabbítására.

6. Hiánypótlás, felvilágosításkérés:

Ajánlatkérő a benyújtott Pályázatok bírálata és értékelése során az azok részeként benyújtandó dokumentumok tekintetében biztosítja a hiánypótlás, felvilágosításkérés lehetőségét az alábbi kitételekkel:

Felolvasólap és az üzleti terv teljes hiánya nem hiánypótolható. A felolvasólapon feltüntetendő megajánlások teljes vagy részleges hiánya ugyancsak nem hiánypótolható. Ezen hiányok a pályázat érvénytelenségét eredményezik.

Ajánlatkérő a tartalomjegyzék és az oldalszámozás hiányát, a nem megfelelő oldalszámozást a Pályázat lényegét nem érintő formai oknak tekinti, azok tekintetében hiánypótlást nem rendel el. 

A hiánypótlások benyújtására az I.5. pontban megjelölt címen van lehetőség. 

7. A pályázat beadásának határideje, ajánlati kötöttség: 

2026. december 10.  10:00 óra
Ajánlatkérő jelzi, hogy a határidőn túl benyújtott pályázat érvénytelennek minősül.

Pályázó benyújtott ajánlatához az ajánlattételi határidő lejártától számított 60 napig kötve van (ide nem értve a 254/2007. (X. 4.) Korm. rendelet 36. § (7) bekezdésében felsorolt, ajánlati kötöttséget feloldó eseteket). Ajánlatkérő az ajánlati kötöttség eredeti 60 napos lejárta előtt írásban felhívhatja Pályázót ajánlati kötöttségének további 30 nappal történő meghosszabbítására.

8. Pályázati biztosíték 

Ajánlatkérő pályázati biztosítékot ír elő, melynek összege: 3 500 000,-Ft. 

A pályázati biztosítékot legkésőbb a pályázat benyújtási határidejének lejártáig Ajánlatkérő 10300002-13199780-00054900 számú, az MBH Bank Nyrt-nél Zrt-nél vezetett bankszámlájára szükséges megfizetni. 

A pályázati felhívás visszavonása vagy eredménytelen eljárás esetén a pályázati biztosíték összegét Ajánlatkérő – az eljárás eredményére vonatkozó értesítést követő – 30 napon belül a Pályázó részére visszautalja. Ajánlatkérő ugyancsak az eredményről szóló értesítés megküldését követő 30 napon belül utalja vissza a benyújtott biztosítékot a nem nyertes Pályázók számára. Pályázó elveszti a biztosítékot, amennyiben az ajánlati kötöttség időtartama alatt Pályázatát bármilyen okból visszavonja, vagy a bérleti szerződés megkötése neki felróható, vagy az ő érdekkörében felmerült más okból hiúsult meg.

Nyertes Pályázó esetében a pályázati biztosíték a bérleti díjba beleszámít.

9. A pályázat benyújtásának helye és módja: 

Magyar Zene Háza Közhasznú Nonprofit Kft. (1146 Budapest, Olof Palme sétány 3.) székhelye.

(Ajánlatkérő tájékoztatja Pályázókat, hogy a városligeti védett övezetbe történő behajtás engedélyhez kötött, az ezzel kapcsolatban felmerülő ügyintézés és díjak, valamint az engedély nélküli behajtás bírságának viselése Pályázót terheli. A behajtási engedély iránti kérelem benyújtásának feltételei a Teherforgalom – Budapest Közút Zrt. (budapestkozut.hu) linken érhetők el.)  

Az ajánlatokat magyar nyelven, 1 eredeti papír alapú példányban, összefűzve (vagy azzal egyenértékűen összekapcsolva), oldalszámozva, minden oldalon cégszerűen (magánszemélyek esetében eredeti aláírással), ill. meghatalmazott által aláírva ÉS 1 elektronikus (jelszó nélkül olvasható, de nem módosítható pdf) formátumú példányban, adathordozón (elsődlegesen pendrive, de Ajánlatkérő elfogadja a CD-n, DVD-n, egyéb, elektronikus adat tárolására alkalmas adathordozón történő benyújtást), FELADÓ ÉS CÉGJELZÉS MEGJELÖLÉSE NÉLKÜLI, “Vendéglátó tevékenység végzésére alkalmas helyiségek bérlete - Zenekert, Étterem és Kávézó” jeligével (vagy ezzel egyenértékű, a vagyonhasznosítási pályázat azonosítását lehetővé tevő megjelöléssel) ellátott, lezárt borítékban kell benyújtani személyesen vagy meghatalmazott útján (utóbbi esetben a meghatalmazást bemutatva) az ezen pontban megjelölt címen. A pályázati tartalom nélküli, üres oldalak (pl. hátoldal, hátlap) aláírása, sorszámozása nem szükséges. 

Meghatalmazott útján történő benyújtás esetén a 254/2007. (X. 4.) Korm. rendelet 36. § (2) bekezdésében foglaltak az irányadóak. 

A pályázatok beérkezése során Ajánlatkérő képviselője az átvétel pontos időpontját rávezeti a pályázatot tartalmazó zárt borítékra, s egyúttal igazolja az átvétel tényét. Az átvételi nyilatkozatból egy példány a Pályázót illeti meg. Az ajánlati dokumentumokat bírálati sorszámmal kell ellátni.

10. Az ajánlatok bontási eljárásának helye és időpontja:	

A bontási eljárás alábbi helyét és idejét Ajánlatkérő tájékoztató jelleggel adta meg, azok külső körülmények következtében változhatnak. Ajánlatkérő a bontás helyéről és időpontjáról külön tájékoztatást fog közzétenni a honlapján.

Várható helyszín: Magyar Zene Háza Közhasznú Nonprofit Kft. Hivatali helyisége. 

Várható időpont: 2026. december 10. napja 10:30 óra 

A pályázati ajánlatok felbontása nem nyilvános. A határidőben beérkezett pályázati ajánlatokat tartalmazó zárt borítékokat Ajánlatkérő a pályázati felhívásban megjelölt időpontban, közjegyző jelenlétében bontja fel. A bontáson Ajánlatkérő képviselői, a Pályázók képviselői, ill. az Ajánlatkérő által meghívott személyek lehetnek jelen. 

A Pályázatok bontásáról a 254/2007. (X. 4.) Korm. rendelet 37. § (4) bekezdése szerint jegyzőkönyv készül.

11. Pályázatok elbírálására és értékelésére jogosult testület: 

Ajánlatkérő ügyvezetője által kijelölt Bíráló Bizottság.

12. A Pályázatok elbírálásának és értékelésének határideje: 

A Pályázatok beadását követő 60 napon belül (Ajánlatkérő fenntartja a jogot a bírálati határidő további, legfeljebb összesen 30 nappal történő meghosszabbítására).

13. Eredményhirdetés várható ideje, módja:

A Pályázatok elbírálását követő 8 napon belül, Ajánlatkérő honlapján. Ajánlatkérő az eredményről ezen határidőn belül a Pályázókat írásban is értesíti.

14. Tervezett szerződéskötési határidő, a bérlemény birtokbaadásának kezdete: 	

A Pályázatok elbírálásáról történt értesítést követően a lehető legrövidebb időn belül, de legfeljebb 60 napon belül. 

Ajánlatkérő a Bérleményt és az Ingóságokat a pályázati mellékletként kiadott szerződéstervezetben foglaltak szerint adja a nyertes Pályázó birtokába.

15. Egyéb eljárásrendi előírások:

Pályázati felhívás visszavonása: Ajánlatkérő fenntartja a jogot, hogy a pályázati felhívást az I.7. pont szerinti határidő lejárta előtt visszavonja. A visszavonásról szóló tájékoztatást Ajánlatkérő a honlapján teszi közé. 

Ajánlat módosítása: Pályázó az ajánlattételi határidő lejártáig módosíthatja pályázati ajánlatát az I.9. pont szerinti helyen és módon.

Ajánlat visszavonása: Pályázó az ajánlattételi határidő lejártáig vonhatja vissza pályázati ajánlatát a képviseletére feljogosított által aláírt nyilatkozattal az I.9. pont szerinti helyen. 

A pályázat meghirdetése (megjelenése) napjának a kiírás Ajánlatkérő honlapján való közzétételének napját kell tekinteni. 

Ajánlatkérő a Pályázók számát a pályázatok bontásáig, az ajánlatok tartalmát a döntéshozatalig köteles titkosan kezelni, arról felvilágosítást sem kívülállóknak, sem a pályázaton részt vevőknek nem adhat.

A pályázati dokumentációban nem szabályozott kérdésekben a mindenkor hatályos jogszabályok irányadóak. 

16. A Bérlemény és az Ingóságok bérletével kapcsolatos egyéb előírások:

A bérlet időtartama: a bérleti szerződés mindkét fél általi aláírását követően, a Bérlemény birtokba adásának napjától (bérlet kezdő időpontja) számított 5 (öt) éves határozott időtartamra kötik meg. Szerződő felek közös megállapodásukkal jogosultak a bérleti szerződést az 5 (öt) éves határozott időtartam leteltét megelőző 90. napig egy alkalommal írásban további 5 (öt) éves határozott időtartamra folytatólagosan meghosszabbítani, ha a nyertes Pályázó valamennyi kötelezettségét szerződésszerűen, késedelem nélkül teljesítette.

A bérlet után fizetendő díjakkal, az azokkal való elszámolással, a fizetési feltételekkel, Bérlő jogaival, jogi kizárólagosságával kapcsolatos részletes előírások a jelen felhívás mellékletét képező bérleti szerződéstervezetben kerültek rögzítésre. 

Ajánlatkérő a megajánlott bérleti díj mértéke tekintetében közli, hogy nyertes Pályázónak a birtokbaadást követő 6 hónapban a megajánlott fix bérleti díj 50%-át, az azt követő időszakban a szerződés lejáratáig pedig 100%-át szükséges megfizetnie a szerződéstervezetben rögzített elszámolási feltételek szerint.

Pályázó a pályázati feltételek elfogadásával tudomásul veszi, hogy a pályázati felhívás tárgya szerinti ingatlanrészek és ingóságok birtokbaadásakor annak vendéglátóipari célú üzemeltetése nem feltétlenül kezdhető meg azonnal, ezért az üzemeltetés megkezdésének időpontja pontos naptári időpont szerint nem garantálható.

Nyertes Pályázó a Bérlemény és az Ingóságok használata során a PR és kommunikációs tevékenysége tekintetében köteles együttműködni Ajánlatkérő kommunikációs menedzserével és ennek során köteles Ajánlatkérő érdekeit is figyelembe venni. Bármilyen, a Magyar Zene Házát érintő kommunikációt köteles előzetesen egyeztetni az Ajánlatkérővel. 

A Bérlemények területén csak és kizárólag olyan tevékenység végezhető, vagy olyan, Ajánlatkérővel előzetesen egyeztetett és Ajánlatkérő által jóváhagyott felirat, reklám, kép, egyéb designelem helyezhető el, amely nem sérti Magyarország Alaptörvényét, a mindkor hatályos jogszabályokat, a közrendet, a közerkölcsöt, továbbá amely összeegyeztethető a Magyar Zene Háza épületének építészeti adottságaival és a Magyar Zene Háza által képviselt szellemiséggel. Ajánlatkérő Etikai kódexe a következő linken keresztül érhető el: https://zenehaza.hu/altalanos-szerzodesi-feltetelek/4.


II. KIZÁRÓ OKOK ÉS ALKALMASSÁGI ELVÁRÁSOK

1. Kizáró okokkal kapcsolatos előírások:

Nem lehet Pályázó és nem köthető szerződés olyan gazdasági szereplővel, akivel szemben az alábbi kizáró okok állnak fent:

a) csőd- vagy felszámolási eljárás, végelszámolás, önkormányzati adósságrendezési eljárás alatt áll;
b) tevékenységét felfüggesztette vagy akinek tevékenységét felfüggesztették;
c) az adózás rendjéről szóló 2017. évi CL. törvény 7. § 34. pontja szerinti, 60 napnál régebben lejárt esedékességű köztartozással rendelkezik;
d) Ajánlatkérővel vagy Ajánlatkérő tulajdonosi joggyakorlójával szemben fennálló, lejárt tartozással rendelkezik; 
e) az alábbi bűncselekmények elkövetése miatt büntetett előéletű:
-  a Büntető Törvénykönyvről szóló 2012. évi C. törvény XXVII. Fejezetében meghatározott korrupciós bűncselekmény, XXXIII. Fejezetében meghatározott közbizalom elleni bűncselekmény, XXXVI. Fejezetében meghatározott vagyon elleni bűncselekmény, XXXVIII. Fejezetében meghatározott pénz- és bélyegforgalom biztonsága elleni bűncselekmény, XXXIX. Fejezetében meghatározott költségvetést károsító bűncselekmény, XL. Fejezetében meghatározott pénzmosás, XLI. Fejezetében meghatározott gazdálkodás rendjét sértő bűncselekmény, XLII. Fejezetében meghatározott fogyasztók érdekeit és a gazdasági verseny tisztaságát sértő bűncselekmény vagy XLIII. Fejezetében meghatározott tiltott adatszerzés és az információs rendszer elleni bűncselekmény;
f) gazdálkodó szervezetben vagy gazdasági társaságban vezető tisztség betöltését kizáró foglalkozástól eltiltás hatálya alatt áll, illetve akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. § (1)-(2) bekezdése alapján a bíróság jogerős ítéletében korlátozta;
g) állami vagyon hasznosítására irányuló korábbi – három évnél nem régebben lezárult – eljárásban hamis adatot szolgáltatott, és ezért az eljárásból kizárták.

Ajánlatkérő kizárja azon Pályázót a pályázati eljárásból, aki az ezen pont szerinti bármely kizáró ok hatálya alatt áll, vagy akivel szemben az ezen pont szerinti bármely kizáró ok az eljárás során következik be.
	
2. Az érvényes ajánlattétel további feltételei:

A pályázati felhívásban foglaltakra tekintettel érvényes ajánlatot az a Pályázó tehet, akivel szemben a II.1. pontban előírt kizáró okok nem állnak fent, és egyúttal

a) gazdasági tevékenység folytatására jogosult jogi személy, jogi személyiség nélküli gazdasági társaság vagy büntetlen előéletű magánszemély;
b) megfelelő szakképesítéssel (kereskedelmi és/vagy vendéglátóipari) rendelkezik, vagy ilyen képesítésű alkalmazottat foglalkoztat;
c) számlavezető pénzügyi intézménytől származó igazolás alapján számláján 1 éven belül 60 napot meghaladó sorban állás vagy tartozás nem fordult elő;

d) gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt nem követett el;
e) pályázati biztosíték összegét Ajánlatkérő pályázati felhívás I.8. pontjában megadott számlájára – legkésőbb a pályázat beadási határidejéig – megfizette, 
[bookmark: _Hlk86233998]f) Pályázó vendéglátóipari tevékenységből származó nettó árbevétele a pályázati felhívás megjelenését megelőző három lezárt üzleti év átlagában meghaladta a nettó 400.000.000,- Ft-ot;
[bookmark: _Hlk86234026]g) Pályázó rendelkezik legalább 1 db vendéglátóipari tevékenység végzésére ki- vagy átalakított ingatlan, üzlethelyiség legalább 3 évig folyamatosan fennálló üzemeltetési referenciájával, amely a szolgáltatások jogszabály- és szerződésszerű elvégzését igazolja. A referenciában bemutatott ingatlan, üzlethelyiség (adott esetben terasszal együtt számított) teljes befogadóképességének meg kell haladnia a 50 főt;
h) egyéb módon is megfelel a hatályos jogszabályi rendelkezéseknek.

A Pályázónak (közös ajánlattétel esetében Pályázóknak) valamennyi feltételnek együttesen kell megfelelnie és ezek igazolását az ajánlatának tartalmaznia kell. Amelyik ajánlat a fenti feltételek valamelyikének nem felel meg, az az ajánlat érvénytelennek minősül. Pályázó az alkalmassági feltételeknek történő megfelelés igazolásakor más gazdasági szereplő kapacitásaira is támaszkodhat, a közöttük fennálló kapcsolat jogi jellegétől függetlenül.

III. A PÁLYÁZATI AJÁNLAT TARTALMA

1. A pályázó adatait tartalmazó Felolvasólap és pályázati nyilatkozat (Ajánlatkérő a pályázati dokumentáció részeként nyilatkozatmintát bocsátott rendelkezésre).
2. A cégképviseletre jogosult vonatkozásában a Ctv. 9. § (1) bekezdése szerinti, közjegyzői aláírás-hitelesítéssel ellátott aláírási címpéldányt vagy ügyvéd vagy kamarai jogtanácsos által ellenjegyzett aláírás-mintát. Meghatalmazás esetén csatolni kell a cégjegyzésre jogosult által aláírt meghatalmazást és annak meghatalmazott általi elfogadását. Amennyiben a pályázó a 2009. évi CXV. törvény szerinti egyéni vállalkozónak minősül vagy természetes személy, úgy az aláírás hitelességének igazolása érdekében csatolandó az egyéni vállalkozó, illetve a természetes személy aláírás képét tartalmazó dokumentum. Az aláírás hitelességének igazolására szolgáló dokumentumnak egyéni vállalkozó esetében tartalmaznia kell az egyéni vállalkozó nyilvántartási számát is. 
3. Átláthatósági nyilatkozat arról, hogy Pályázó a 2011. évi CXCVI. törvény 3. § (1) bekezdés 1. pontja alapján átlátható szervezetnek minősül. 
4. Szakmai tapasztalat leírása (Pályázó rövid cégismertetője, tevékenységének bemutatása) és a Pályázó releváns vendéglátási és rendezvényüzemeltetési tapasztalatának, valamint igazolt szolgáltatási minőségének bemutatása.

A Pályázó a III.4. pont keretében mutassa be röviden vállalkozását, fő tevékenységi területeit és releváns vendéglátóipari tapasztalatait. Ennek keretében ismertesse az idei és az elmúlt két évben (2024, 2025, 2026) általa üzemeltetett vendéglátóhelyeket, azok profilját, működési időszakát és kapacitását.

Mutassa be továbbá az általa üzemeltetett vendéglátóhelyek vendégelégedettségét és piaci megítélését, különösen a nyilvánosan elérhető online értékelések (pl. Google), azok száma és átlaga, valamint a rendelkezésre álló dokumentált vendégelégedettségi mérések és megrendelői visszajelzések, egyéb releváns dokumentumok alapján.

A Pályázó ismertesse az elmúlt három évben (2024, 2025, 2026) végzett rendezvény-catering tevékenységét, különös tekintettel a teljesített rendezvények számára, típusára, a kiszolgált vendéglétszámra és a nyújtott szolgáltatások tartalmára. A bemutatott referenciákat a teljesítésre vonatkozó dokumentumokkal vagy megrendelői igazolásokkal, ill. egyéb releváns dokumentumokkal támassza alá.

5. Pályázati biztosíték összegének megfizetését (átutalását) igazoló dokumentum. 
6. Pályázó nyilatkozatát arról, hogy Pályázó rendelkezik kereskedelmi és/vagy vendéglátóipari szakképesítésű szakemberrel. 
7. A bevonni kívánt szakember vonatkozásában szakmai önéletrajzot szükséges a pályázathoz csatolni, melynek tartalmaznia kell a szakember képesítését vagy szakképesítését, annak megszerzésének időpontját, továbbá szakmai gyakorlatát.  A szakmai önéletrajzot az adott szakembernek saját kezűleg szükséges aláírnia.
8. A számlavezető pénzügyi intézménytől származó igazolás egyszerű másolatát arról, hogy a pályázó számláján 1 éven belül 60 napot meghaladó sorban állás vagy tartozás nem fordult elő. 
9. Üzleti tervet a bérbeadás első két évére (első 24 hónapra) vonatkozóan, valamennyi bérlettel érintett ingatlanrészre külön-külön (az üzleti tervet a Pályázónak a pályázati felhívás keretében közölt üzemeltetési követelményekre tekintettel kell összeállítania):
a. szakmai terv, különösen, de nem kizárólagosan kitérve:
· üzemeltetési modell valamennyi bérlettel érintett ingatlanrész esetében;
· kapacitástervezés;
· HR gazdálkodás;
· gasztronómiai koncepció (kitérve az ételintolerancia kezelésével kapcsolatos elképzelésekre is);
· működési sajátosságok kezelése.
b. termékportfólióra vonatkozó koncepció, árpolitika (referencia-árlista benyújtása preferált), kedvezményrendszer, tervezett értékesítési akciók; 
c. Pénzügyi-gazdasági tervvázlat, valamennyi ingatlanrészre külön-külön, különösen, de nem kizárólagosan:
· várható árbevétel, főbb működési költségek;
· tervezett üzemi eredmény;
· főbb költségarányok;
· az induló beruházások, beüzemelési és kezdeti működési költségeinek pénzügyi hatásai;
· a bérleti időszak 1. évében és a 2. (stabilizált) évében az üzemmenet gazdasági különbségei.

10. Pályázó nyilatkozatát arról, hogy 
a. vendéglátóipari tevékenységből származó nettó árbevétele a pályázati felhívás megjelenését megelőző három lezárt üzleti év átlagában meghaladta a nettó 400.000.000,- Ft-ot a pályázati felhívás megjelenését megelőző 3 lezárt üzleti évben;
b. rendelkezik 1 db vendéglátóipari egység végzésére ki- vagy átalakított ingatlan, üzlethelyiség legalább 3 évig folyamatosan fennálló üzemeltetési referenciájával, a pályázati felhívás szerint. Pályázónak nyilatkozatában igazolnia szükséges a II.2.g) pontban foglaltakkal összefüggésben a referencia tárgyának alapjául szolgáló ingatlan, üzlethelyiség teljes befogadóképességét is. 
Ajánlatkérő jelzi, hogy a pályázatok értékelése során Ajánlatkérő az ajánlattevői nyilatkozat alátámasztásaként kéri a pályázati felhívás megjelenését megelőző utolsó három lezárt pénzügyi év ezen ponttal összefüggő főkönyvi kivonatát vagy főkönyvi kartonját.

11. Annak Pályázó általi ingatlanrészenkénti külön bemutatását, hogy hogyan kívánja az Ajánlatkérő tevékenységi köréhez illeszkedő használatot megvalósítani, az Ajánlatkérő programjaihoz kapcsolódó értékesítési és használati stratégiát kialakítani, kitérve különösen arra, hogy Bérlemény és Ingóságok rendeltetésszerű használata során hogyan teremt szinergiát az Ajánlatkérő által megrendezett programokkal, eseményekkel, koncertekkel, az Ajánlatkérő által képviselt filozófiával, szellemiségével, Ajánlatkérő által ellátott közfeladatokkal, kulturális potenciáljával és céljaival, továbbá arra is, hogy a tervezett használat, megjelenés miként illeszkedik a Városliget egyedi arculatához, parkjellegéhez, rekreációs és kulturális funkcióihoz (minimum 8 oldal).

IV. AJÁNLATOK BÍRÁLATA, AZ ELBÍRÁLÁS SZEMPONTJAI, AZ ELJÁRÁS EREDMÉNYE

IV.1. Bírálat, értékelés, értékelési részszempontok

A benyújtott ajánlatok bírálata során Ajánlatkérő megvizsgálja, hogy az ajánlatok megfelelnek-e a pályázati felhívásban, az azzal együtt kiadott egyéb dokumentumokban, valamint a jogszabályokban meghatározott feltételeknek. A pályázati ajánlat tételes átvizsgálása során megállapításra kerülnek a pályázati ajánlat esetleges érvénytelenségére vagy a pályázó kizárására okot adó körülmények. 

Ajánlatkérő a beérkezett és érvényes ajánlatokat az összességében legelőnyösebb ajánlat szempontja alapján értékeli. Azon ajánlatok, amelyek a pályázati felhívásban és dokumentációban, ill. a jogszabályokban foglaltaknak való nem megfelelés miatt érvénytelenek, az értékelésben nem vesznek részt, azok vonatkozásában Ajánlatkérő pontszámot nem fog meghatározni, továbbá az értékelési részszempontok szerinti képletek alkalmazásánál nem veszi figyelembe. Az értékelés alapja a részszempontokra adott pontszámok összege. 

Értékelési részszempontok		Súlyszámok
1. Nettó bérleti díj (nettó Ft /hónap) az ingatlanrészek és az ingóságok 
vonatkozásában                                                                                                       40	
2. A nettó árbevétel után megajánlott bérleti díj (%) 	20	
3. Üzleti terv minősége	15
4. Pályázó hogyan kívánja az Ajánlatkérő tevékenységi körébe 
illeszkedő működést megvalósítani, az Ajánlatkérő programjaihoz kapcsolódó értékesítési és használati stratégiát kialakítani	10
5. A pályázó releváns vendéglátási és rendezvényüzemeltetési tapasztalatának, valamint igazolt szolgáltatási minőségének bemutatása	15
	
Az értékelés során adható pontszám szempontonként: 1-10. 

A módszer(ek) ismertetése, amellyel az ajánlatkérő megadja a fenti ponthatárok közötti pontszámot: Ajánlatkérő az 1. és 2. részszempont esetében az egyenes arányosítás, a 3., 4. és 5. részszempont esetében a pontozás módszere szerint értékeli az egyes ajánlatok tartalmi elemeit. 

1. „Nettó bérleti díj (nettó Ft /hónap) az ingatlanrészek és az ingóságok vonatkozásában is” részszempont: egyenes arányosítás módszere 

Az 1. értékelési részszempont esetében az értékelés alapja: Ajánlatkérő részére 1 hónap időtartamra fizetendő nettó bérleti díj (az ingatlanrészek és az ingóságok vonatkozásában összesen).

Az értékelés során alkalmazandó képlet a következő:




ahol:
P: a vizsgált ajánlati elem adott szempontra vonatkozó pontszáma
Pmax: a pontskála felső határa, azaz 10
Pmin: a pontskála alsó határa, azaz 1
Alegjobb: a legelőnyösebb ajánlat tartalmi eleme (legmagasabb érték)
Avizsgált. A vizsgált ajánlat tartalmi eleme

Ajánlatkérő jelzi, hogy a „Nettó bérleti díj (nettó Ft + ÁFA/hónap) az ingatlanrészek és az ingóságok vonatkozásában is” értékelési szempontra adható vállalás legkedvezőtlenebb szintje: nettó 3 500 000 Ft + ÁFA/hónap. Nettó 3 500 000 Ft + ÁFA/hónap szintnél alacsonyabb megajánlás esetén a pályázat érvénytelen. A megajánlás értékelés szempontjából legkedvezőbb szintje nettó 9 000 000 Ft + ÁFA/ hó, melyre és melynél magasabb megajánlásra a maximális pontot kapja.

2. „Nettó árbevétel után megajánlott bérleti díj (%)” részszempont: egyenes arányosítás módszere

A 2. értékelési részszempont esetében az értékelés alapja: a Bérlemény működtetéséből származóan a Nyertes Pályázónál keletkezett mindenkori éves nettó (Áfa nélküli teljes) árbevétel.

Az értékelés során alkalmazandó képlet a következő:

ahol:
P: a vizsgált ajánlati elem adott szempontra vonatkozó pontszáma
Pmax: a pontskála felső határa, azaz 10
Pmin: a pontskála alsó határa, azaz 1
Alegjobb: a legelőnyösebb ajánlat tartalmi eleme (legmagasabb érték)
Avizsgált. A vizsgált ajánlat tartalmi eleme

Ajánlatkérő jelzi, hogy a Bérlet 1. évében nyertes Pályázónak nem kell a nettó árbevétel után megajánlott bérleti díjat fizetni, a nettó árbevétel után megajánlott bérleti díj tehát a Bérlet 2. évétől fizetendő 4 éves határozott időtartamig (az opciós időszak lehívása esetén pedig további 5 évig).

Ajánlatkérő jelzi, hogy 3% alatti megajánlás esetén a pályázat érvénytelen. A megajánlás értékelés szempontjából legkedvezőbb szintje 5%, melyre és melynél magasabb megajánlásra Pályázó a maximális pontot kapja.

3. „Üzleti terv minősége” részszempont: pontozás módszere

A 3. értékelési részszempont esetében az értékelés alapja: a III.9. pont szerint benyújtandó üzleti terv és annak minősége.

A pontozás módja: Bírálóbizottság pályázat tárgya szerinti szakértelemmel rendelkező tagjai 0-10 pont közötti skálán értékelik és pontozzák (egy tizedesjegy pontossággal) a benyújtott üzleti terv minőségét a pályázati kiírás keretében külön dokumentumként kiadott bírálati szempontrendszer szerint. A Pályázat (súlyszámmal való szorzás nélküli) értékelési pontszáma ezen szempontra a két, jelen pályázat tárgya szerinti szakértelemmel rendelkező bírálóbizottsági tag által adott pontérték átlaga.

Az üzleti terv értékelése során figyelembe veendő tényezők és körülmények:

1. Kidolgozottság 

A dokumentáció teljessége, részletezettsége, logikus felépítése, áttekinthetősége. a szükséges adatok, táblázatok, kalkulációk és vizuális mellékletek megléte, a vállalások egyértelműsége.

2.Szakmai megalapozottság 

Szakmai állítások és feltételezések alátámasztottsága, a piaci adatok és benchmarkok relevanciája; árak piaci realitása, pénzügyi kalkulációk, erőforrás- és kapacitásigények realitása; szakmai tapasztalatok és referenciák relevanciája.

3. Gyakorlati megvalósíthatóság 

A bemutatott koncepció tényleges kivitelezhetősége; rendelkezésre álló humán, technológiai és pénzügyi erőforrások megfelelősége; ütemezés és munkaszervezés realitása; működési kockázatok kezelése; a vállalások mérhetősége és számonkérhetősége.

4. További egységes formai és tartalmi szempontok:

Koherencia: az üzleti terv, a termékportfólió, az árképzés, az arculat és a pénzügyi terv összhangja.
Adatminőség: a felhasznált adatok forrása, aktualitása, ellenőrizhetősége és a számítások pontossága.
Megkülönböztető érték: a versenytársaktól való szakmai vagy szolgáltatási megkülönböztethetőség, valódi hozzáadott érték.
Formai elemek:
-Átláthatóság: világos szerkezet, követhető gondolatmenet, egyértelmű megfogalmazás, megfelelő táblázatok és ábrák.
-Professzionális megjelenés: dokumentumszerkesztés, vizuális minőség, arculati következetesség és prezentációs színvonal.

Az alkalmazandó pontszámok:

· kiemelkedő, több releváns és igazolt referenciával, részletesen dokumentált: 9-10 pont;
· jól megalapozott, több releváns referenciával alátámasztott teljesítmény, kisebb hiányosságokkal: 7-8 pont;
· megfelelő, de korlátozott volumenű vagy összetettségű igazolható tapasztalat: 5-6 pont;
· kevésbé releváns, hiányosan dokumentált vagy csak korlátozottan alátámasztott teljesítmény: 3-4 pont;
· az adott részterületen nincs vagy minimálisan van értékelhető, igazolható információ vagy releváns tapasztalat: 0-2 pont.


4. „Pályázó hogyan kívánja az Ajánlatkérő tevékenységi körébe illeszkedő működést megvalósítani, az Ajánlatkérő programjaihoz kapcsolódó értékesítési és használati stratégiát kialakítani” részszempont: pontozás módszere

A 4. értékelési részszempont esetében az értékelés alapja: a III.11. pont szerint benyújtandó dokumentum és annak minősége.

A pontozás módja: Bírálóbizottság pályázat tárgya szerinti szakértelemmel rendelkező tagjai 0-10 pont közötti skálán értékelik és pontozzák (egy tizedesjegy pontossággal) a benyújtott üzleti terv minőségét a pályázati kiírás keretében külön dokumentumként kiadott bírálati szempontrendszer szerint. A Pályázat (súlyszámmal való szorzás nélküli) értékelési pontszáma ezen szempontra a két, jelen pályázat tárgya szerinti szakértelemmel rendelkező bírálóbizottsági tag által adott pontérték átlaga.

Az értékelés során figyelembe veendő tényezők és körülmények:

1. A Magyar Zene Háza intézményi és kulturális küldetésének értelmezése: a pályázó mennyire érti és milyen módon építi be vendéglátási koncepciójába az intézmény kulturális profilját, filozófiáját, szellemiségét, közfeladatait és célközönségét, valamint mennyire ismeri fel az egyedi értékesítési és együttműködési lehetőségeket.

2. A vendéglátási szolgáltatások kialakításának és működtetésének koncepciója: annak bemutatása, hogy a pályázó miként kívánja az egyes rendelkezésre bocsátott vendéglátási területeket az intézmény funkcióihoz, látogatói összetételéhez és forgalmi sajátosságaihoz igazodó, egységes szolgáltatási rendszerként működtetni, különösen ideértve a rendezvényüzletág kapcsolódó szolgáltatási feladatait is. 

3. Intézményi együttműködés és üzleti szinergiák kiaknázása: a pályázó által az intézmény programjaihoz, koncertjeihez, kiállításaihoz és rendezvényeihez kapcsolódóan tervezett konkrét értékesítési, kiegészítő szolgáltatási és közös programlehetőségek, továbbá az intézmény munkatársai, művészei, közreműködői és szakmai partnerei számára kialakítani kívánt célzott vendéglátási ajánlatok és szolgáltatások. 

4. Kapcsolódás a Városliget és a VLZ Zrt. működéséhez és identitásához: annak bemutatása, hogy a pályázó miként veszi figyelembe és építi be a vendéglátási koncepcióba a Városliget parkjellegét, arculatát, rekreációs és kulturális funkcióit, a VLZ Zrt. által képviselt értékeket, programokat és kapcsolódási lehetőségeket. 

Az alkalmazandó pontszámok:

· Kiemelkedő: részletesen kidolgozott, koherens, helyszínre szabott és konkrét megvalósítási elképzelésekkel alátámasztott koncepció. A bemutatott szinergiák egyediek, üzletileg és szakmailag megalapozottak, az intézményi célokhoz jól kapcsolódnak – 9-10 pont;
· Jól megalapozott: jól kidolgozott, az intézmény sajátosságait és a helyszíni adottságokat figyelembe vevő elképzelések. A kapcsolódási pontok és értékesítési lehetőségek konkrétak, de egyes elemek részletezése vagy megvalósítási terve hiányos – 7-8 pont;
· Megfelelő: Alapvetően illeszkedő, szakmailag elfogadható koncepció, a bemutatott lehetőségek korlátozottan kidolgozottak, részben általánosak – 5-6 pont;
· Gyenge: kevéssé helyspecifikus, általános elképzelések, amelyek csak korlátozottan mutatják be az intézményi programokhoz és a helyszín adottságaihoz való kapcsolódást. A megvalósítás részletei hiányosak – 3-4 pont;
· Nem megfelelő: az adott részszempont érdemben nincs vagy csak minimálisan van kidolgozva, az intézményi és helyszíni sajátosságok figyelembevétele hiányzik, vagy a bemutatott elképzelések nem kapcsolódnak érdemben a pályázat tárgyához – 0-2 pont.
	
5. „A pályázó releváns vendéglátási és rendezvényüzemeltetési tapasztalatának, valamint igazolt szolgáltatási minőségének bemutatása.” részszempont: pontozás módszere

Az 5. értékelési részszempont esetében az értékelés alapja: a III.4. pont szerint benyújtandó dokumentum és annak minősége.

A pontozás módja: Bírálóbizottság pályázat tárgya szerinti szakértelemmel rendelkező tagjai 0-10 pont közötti skálán értékelik és pontozzák (egy tizedesjegy pontossággal) a III.4. pont szerinti dokumentum minőségét a pályázati kiírás keretében külön dokumentumként kiadott bírálati szempontrendszer szerint. A Pályázat (súlyszámmal való szorzás nélküli) értékelési pontszáma ezen szempontra a két, jelen pályázat tárgya szerinti szakértelemmel rendelkező bírálóbizottsági tag által adott pontérték átlaga.

Az 5. értékelési részszempont keretében figyelembe veendő tényezők és körülmények:
1. Releváns vendéglátási és üzemeltetési tapasztalat 
· Az üzemeltetett vendéglátóhelyek száma, profilja és működési időtartama
· Éttermi, kávézói, kulturális-intézményi vagy többegységes üzemeltetési tapasztalat.
· A működtetett egységek kapacitása és üzemeltetési összetettsége.
· A referenciák relevanciája.

2. A pályázó által üzemeltetett vendéglátóhelyek vendégelégedettsége és piaci megítélése
· Online értékelések átlaga és az értékelések száma. 
· A vizsgált vendéglátóhelyek relevanciája és a visszajelzések aktualitása.
· Dokumentált, módszertanilag értékelhető vendégelégedettségi mérések.
· Igazolható megrendelői és egyéb vendégvisszajelzések.
3. Rendezvény-catering tapasztalat Teljesített rendezvények száma és típusa.
· Igazolt kiszolgált vendéglétszám.
· A szolgáltatás összetettsége: étel- és italszolgáltatás, személyzet, logisztika, helyszíni lebonyolítás.
· A referenciák igazolhatósága és megrendelői visszajelzések.
Az alkalmazandó pontszámok:
· Kiemelkedő, a pályázat tárgyához közvetlenül kapcsolódó, több releváns és igazolt vendéglátási és rendezvényüzemeltetési tapasztalat; részletesen dokumentált, kedvező vendégelégedettségi és szolgáltatási eredményekkel - 9–10 pont;
· Jól megalapozott, több releváns referenciával alátámasztott szakmai tapasztalat és szolgáltatási teljesítmény, kisebb hiányosságokkal - 7–8 pont;
· Megfelelő, de korlátozott volumenű vagy összetettségű, igazolható szakmai tapasztalat; részben alátámasztott vendégelégedettségi és cateringreferenciákkal - 5–6 pont;
· Kevésbé releváns, hiányosan dokumentált, vagy csak korlátozottan alátámasztott szakmai tapasztalat és szolgáltatási teljesítmény - 3–4 pont;
· Az adott részterületeken nincs, vagy csak minimálisan áll rendelkezésre értékelhető, igazolható szakmai tapasztalat, referencia vagy szolgáltatásminőségi információ - 0–2 pont.
Pályázati összpontszám és értékelési rangsor meghatározása:

Az érvényes ajánlatok pályázati rangsorának megállapítása során Ajánlatkérő az alkalmazott bírálati részszempontokra az ismertetett módszerekkel kiosztja a pontszámokat. A kapott pontok két tizedesjegy pontosságig kerülnek kiszámításra. A pontszámok felszorzásra kerülnek a részszemponthoz tartozó súlyszámmal. A súlyozott pontszámok pályázónként összesítésre kerülnek. A legmagasabb összesített pontszámot elérő pályázó lesz a gazdaságilag legelőnyösebb ajánlatot benyújtó pályázó, míg a második legtöbb összesített pontszámot elérő pályázó a gazdaságilag legelőnyösebb ajánlatot nyújtó ajánlatot követő pályázó.

Amennyiben az értékelési sorrend szerinti 1. ranghelyen több pályázat szerepel (azaz értékelési összpontszámok azonos), Ajánlatkérő azon pályázatot részesíti előnyben, amelyik az 1. értékelési szempontra az Ajánlatkérő számára kedvezőbb megajánlást (magasabb bérleti díjat) adta. Amennyiben több pályázat esetében is azonos mértékű a bérleti díj, akkor a 3. értékelési szempontra kedvezőbb megajánlást adó pályázatot minősíti az összességében legelőnyösebb pályázatnak. Amennyiben így sem tehető pontszámbeli különbség több pályázat között, ezt követően az értékelési ranghelyet Ajánlatkérő a következők figyelembevételével határozza meg: 2. értékelési részszempontra kapott magasabb pontszám, majd 4. értékelési részszempontra kapott magasabb pontszám, majd az 5. értékelési részszempontra kapott magasabb pontszám.

Amennyiben ezen módszerekkel sem határozható meg az összességében legelőnyösebb pályázat, Ajánlatkérő közjegyző jelenlétében fog sorsolást tartani az érintett pályázók részvételével.

IV.2. Az eljárás eredménye, eredménytelensége, egyéb jogfenntartás

A bírálat és értékelés eredményéről Ajánlatkérő írásban tájékoztatja a Pályázókat. 

Az Ajánlatkérő fenntartja magának a jogot, hogy a pályázatot indoklás nélkül eredménytelennek nyilvánítsa. 

Ezen túlmenően a pályázat eredménytelen, ha:

· nem nyújtottak be pályázatot;
· kizárólag érvénytelen pályázatot nyújtottak be;
· ha Ajánlatkérő megállapítja, hogy valamelyik pályázó az eljárás eredményét befolyásolta, arra kísérletet tett vagy arra törekedett, ill., ha az eljárás tisztaságát vagy a többi pályázó érdekeit egyéb módon sértő cselekményt követett el;
· ha a pályázatok elbírálásakor az állami vagyonnal való gazdálkodásról szóló 254/2007. (X. 4.) Korm. rendelet 42. §-a szerinti összeférhetetlenségi szabályokat megsértették.  

Az Ajánlatkérő fenntartja azon jogát, hogy a nyertes Pályázó visszalépése vagy a 254/2007. (X. 4.) Korm. rendelet 41. § (4) bekezdésében foglaltak bekövetkezése esetén a pályázat soron következő helyezettjével szerződést kössön. 

Nyertes Pályázó tudomásul veszi, hogy az állami vagyonról szóló 2007. évi CVI. törvény 23. § (4) bekezdése alapján állami vagyon hasznosítását biztosító szerződés megkötésére kiírt pályázati eljárás eredményeként a szerződés a pályázati kiírástól és a nyertes pályázattól, a nyertes ajánlattól eltérő tartalommal nem köthető meg.

Amennyiben a pályázati felhívásban foglalt bármely kizáró ok - ide nem értve azon kizáró okot, amelyre alapított felmondást, elállást jogszabály kizárja - nyertes pályázó tekintetében a szerződéskötést követően merül fel, Ajánlatkérő fenntartja a jogot a szerződés azonnali hatállyal történő felmondására.

Mellékletek:
1. számú: Felolvasólap
2. számú: Műszaki dokumentáció (műszaki leírás és helyszínrajzok; üzemeltetés, állagmegóvás és karbantartás, közüzemi költségek elszámolása; karbantartási és javítási feladatok költségviselője, takarítási feladatok részletezése; külön dokumentumokként kerülnek közzétételre)
3. számú: Bérletbe adandó konyhatechnológiai eszközök és bútorok listája (külön dokumentumokként kerül közzétételre)
4. számú: Bérleti szerződéstervezet (külön dokumentumokként kerül közzétételre)
5.  számú: Átláthatóság nyilatkozat (minta)

Budapest, 2026. november 10. 

	
	……………………………………….
Dr. Batta András János
ügyvezető 
Magyar Zene Háza Közhasznú Nonprofit Kft. 


























1. számú melléklet 

[bookmark: _Toc496869248][bookmark: _Toc280166193][bookmark: _Toc259431925]FELOLVASÓLAP

1. 	Pályázó/Közös pályázók[footnoteRef:2] [2:  A megfelelő rész aláhúzandó. Közös pályázók esetén a pályázó szervezetek adatait külön-külön is kérjük megadni.] 

Neve (megnevezése):…………………………………………….
Székhelyének címe:……………………………………………….
Cégjegyzékszáma:………………………………………………….
Adószáma: …………………
Nyilvántartási szám (egyéni vállalkozók esetén): …………………
Képviselő neve:…………………………………………………..
Kapcsolattartó neve:…………………………………………….
Telefonszám:………………………………………………………..
E-mail cím: ……………………………………………………………
Bankszámlaszám: ……………………

2. Az ajánlat tárgya: “Vendéglátó tevékenység végzésére alkalmas helyiségek bérlete - Zenekert, Étterem és Kávézó”

3. Értékelési szempont szerinti számszerű vállalások:

	Megnevezés
	Vállalás

	1. Nettó bérleti díj (nettó Ft /hónap) az ingatlanrészek és az ingóságok vonatkozásában is
	nettó ………..,- Ft /hónap

	2. A nettó árbevétel után megajánlott bérleti díj (%)
	………..%

	
	



Kijelentem, hogy a pályázati felhívásban és a mellékleteiben foglalt valamennyi formai és tartalmi követelményt, feltételt megismertem, megértettem és azokat fenntartások és korlátozások nélkül jelen nyilatkozattal elfogadom. Nyilatkozom arról, hogy az általam képviselt szervezet/szervezetek nem állnak a pályázati felhívásban rögzített kizáró okok hatálya alatt. Kijelentem továbbá, hogy amennyiben Pályázóként jelen pályáztatás keretében kiválasztásra kerülünk, a bérleti szerződést megkötjük és a bérleti szerződést a Pályázatunkban foglalt ellenszolgáltatásért és feltételek szerint teljesítjük.

……………….. , év    hónap  nap
	
	    ………………………………………………..
  /cégszerű aláírás/





              5. számú melléklet 


ÁTLÁTHATÓSÁG NYILATKOZAT

Külön szerkeszthető dokumentumként csatolva a pályázati dokumentációhoz. 

